Dakotan metroasema

Dakota on Singaporen Mass Rapid Transit -metrojärjestelmän Circle Linen asema Kallangissa Singaporen keskisellä suuralueella. Se avattiin 17. huhtikuuta 2010. Historia Marraskuussa 1999 Land Transport Authority ilmoitti jatkavansa suunniteltua Marina Linea Stadium Boulevardin asemalta Paya Lebariin jossa olisi yhteys suunniteltuun Outer Circle Lineen. Linjat yhdistettiin Circle Lineksi huhtikuussa 2001. Linjan toinen vaihe sisälsi 5 kilometriä pitkän osuuden Stadium Boulevardilta Upper Paya Lebar Roadille, ja sillä oli viisi asemaa. Toilloin Tanjong Katongiksi nimetyn aseman rakennussopimus myönnettiin Nishimatsun ja Lum Changin yhteisyritykselle elokuussa 2002. Nicoll Highwayn romahtamisen jälkeen 20. huhtikuuta 2004 linjan avajaisia siirrettiin vuodesta 2007 vuoteen 2009. LTA keskeytti asemien rakennustyöt tarkastellakseen työmaita samankaltaisen onnettomuuden välttämiseksi. Kesäkuussa 2004 rakennusviranomainen hyväksyi Tanjong Katongin aseman rakentamisen jatkamisen. Asema kuitenkin vaati lisätukien ja muiden tukirakenteiden asentamista pehmeän merisaven vuoksi. Asema kaivettiin osittain esiin, täytettiin ja peitettiin uudelleen. Julkisen äänestyksen jälkeen LTA nimesi aseman uudelleen Dakotaksi heinäkuussa 2005. Aseman rakentamisen yhteydessä osa Old Airport Roadista suljettiin maaliskuusta 2006 alkaen. Tuolloin aseman odotettiin valmistuvan vuoteen 2010 mennessä. Kuitenkin marraskuussa 2007 kerrottiin, että Dakotan rakentaminen oli jäljessä verrattuna muihin asemiin. Suljettu osuus Old Airport Roadista avattiin uudelleen joulukuussa 2008, mutta johti siihen, että läheinen tie suljettiin pysyvästi. Elokuussa 2009 Dakotan aseman kerrottiin saavan väliaikaisen käyttöluvan vuoden loppuun mennessä testejä varten. Samassa kuussa liikenneministeri Raymond Lim ilmoitti, että se avataan yhdessä muiden vaiheiden 1 ja 2 asemien kanssa vuoden 2010 ensimmäisellä puoliskolla. Asema avattiin 17. huhtikuuta 2010. Lähteet Aiheesta muualla Kuvia tai muita tiedostoja aiheesta Dakotan metroasema Wikimedia Commonsissa Dakotanin metroasema Singaporen liikennelaitoksen sivuilla (englanniksi)